
Latvijas Brīvo farmaceitu apvienība, iepazīstoties ar Rīcības plānu tirdzniecības
nozares atbalstam, kategoriski iebilst punktam 4.6. Radīt tiesisko ietvaru, lai
mazapdzīvotās vietās  mazumtirdzniecības vietās varētu pārdot bezrecepšu
medikamentus  saskaņā ar VM izstrādātu atļauto realizējamo medikamentu sarakstu. 
Mūsu ieskatā zāles, t.sk.bezrecepšu nav plaša patēriņa preces, ar kuru palīdzību varētu
tikt risinātas pārtikas veikalu finansiālās problēmas, jo:
1) Principā zāļu pārdošana ir sensitīva nozare, jo uzņēmējdarbības intereses
jāsabalansē ar farmaceitiskās aprūpes interesēm, tādēļ uzstādījums, ka
alkohola tirdzniecības ierobežojumu radītos zaudējumus var kompensēt ar
zālēm, no vienas puses nav ētiski, no otras šos zaudējumus ar zālēm nav
iespējams kompensēt, jo zālēm ir stingri ierobežoti uzcenojumi atšķirībā no
citam precēm.
2) Pacientam, iegādājoties zāles, jābūt iespējai konsultēties ar farmaceitu.
3) Farmaceits kā vispieejamākais medicīnas speciālists sarunā var novērst zāļu
nepamatotu lietošanu, dubultmedikāciju (dažādu nosaukumu bezrecepšu zāles
var saturēt ķīmiski vai farmakoloģiski līdzvērtīgas aktīvās vielas, kuras
kombinējot, var pārdozēt).
4) No otras puses aptiekas arī ir mazumtirdzniecības uzņēmumi, kuru vienīgie
ieņēmumi veidojas no zāļu un medicīnisku produktu pārdošanas.
Mazapdzīvotās vietās ir pārsvarā mazas individuālas aptiekas, kuru
pastāvēšana jau gadu desmitiem ir apdraudēta. Aptieku darbības
nodrošināšanai nepieciešami virkne izmaksietilpīgi tehniskie risinājumi
(noliktavas programmatūra ar eveselības sasaisti, zāļu verifikācijas sistēma
utt.), kas nav nepieciešami citās tirdzniecības vietās, farmācijas speciālistu
nodrošinājums un citas ar likumu regulētas prasības, kas jāsedz ar ienākumiem
no preces ar valsts noteiktiem uzcenojumiem.

